02/05/2018 | Administración LocalMunicipal
Abegondo
Bolsas deportivas

Mediante resolución da Alcaldía do 19/04/2018 foi acordado realizar a convocatoria pública e aprobar as bases para a concesión de bolsas a deportistas individuais do concello de Abegondo. É obxecto da presente resolución establecer as bases e a regulación da tramitación e concesión, por parte do Concello de Abegondo, mediante convocatoria pública e a través do procedemento de concorrencia competitiva, de subvencións a deportistas de Abegondo durante o ano 2017 para a mellora e perfeccionamento de deportistas que destaquen, na súa participación en competicións oficiais nas distintas modalidades deportivas recoñecidas, durante a tempada ou anualidade de convocatoria, e cumpran os requirimentos e obrigas impostos nas presentes bases. Poderán ser beneficiarios das subvencións obxecto destas bases as persoas físicas que sexan deportistas federados que cumpran os seguintes requisitos: 1. Estar inscrito no Padrón municipal do Concello de Abegondo como mínimo con tres anos de antigüidade (dende o 2015) da solicitude desta convocatoria e durante a tempada ou anualidade desta.2. Para ser beneficiario, o deportista debe presentar resultados avaliables en probas de nivel galego ou superior cunha puntuación mínima para as axudas de promoción de 15 puntos e para as axudas de cualificación de 55 puntos. O financiamento das subvencións reguladas nesta convocatoria realizaranse con cargo á aplicación 341-48000 dos orzamentos do Concello de Abegondo para o exercicio 2018, tramitándose a convocatoria ao abeiro do disposto no artigo 56.1 do Real decreto 887/2006, do 21 de xullo, polo que se aprobou o Regulamento da Lei xeral de subvencións. Para estes efectos, serán de aplicación a esta convocatoria as seguintes regras especiais: 1ª) Esta convocatoria queda condicionada á existencia de crédito adecuado e suficiente nos orzamentos do Concello de Abegondo para o exercicio 2018.2ª) A contía total máxima estimada é de oito mil euros (8.000 €) 3ª) No expediente de gasto que se tramite, a certificación de existencia de crédito.4ª) Os efectos de todos os actos de trámite ditados no expediente de gasto entenderanse condicionados a que, ao ditarse a resolución de concesión, subsistan as mesmas circunstancias de feito existentes no momento en que se produciron eses actos. As contías máximas dividénse en dúas categorías: · De promoción: destinadas a deportistas menores de 18 anos (incluídos), participando como mínimo en campionatos galegos, cuxa contía máxima será de 1.000,00 € por solicitante. · De cualificación: destinadas a deportistas de todas as idades que presenten unha traxectoria deportiva relevante, participando como mínimo en campionatos de nivel internacional, cuxa contía máxima será de 3.000 €. A nivel individual poderanse adxudicar subvención de diferente contía en atención á proporcionalidade dos méritos avaliados, sen que se poidan superar as contías máximas. As solicitudes, subscritas polo interesado ou polo seu representante, presentaranse no Rexistro Municipal ou a través de calquera outro medio dos previstos no artigo 16 da Lei de procedemento administrativo das administracións públicas. A presentación no Rexistro Municipal poderá realizarse por calquera dos seguintes medios: a) De forma presencial, mediante a presentación en papel da solicitude e da documentación anexa na oficina de Rexistro Municipal ou nas oficinas de asistencia de calquera outra administración pública. b) De forma telemática, a través da sede electrónica do Concello de Abegondo ou no rexistro electrónico común das AAPP. O prazo improrrogable de presentación iniciarase a partir da publicación do extracto da convocatoria regulada nestas bases, remitido pola Base de Datos Nacional de Subvencións, e rematará aos 20 días dende a publicación do extracto da convocatoria no Boletín Oficial da Provincia, sendo este o derradeiro día no que poderán presentar validamente as solicitudes. As solicitudes deberán formularse achegando dous tipos de documentación: en primeiro lugar, documentación administrativa, para a acreditación do cumprimento dos requisitos para a participación na convocatoria; en segundo lugar, documentación valorable, para a valoración dos méritos do solicitante. O detalle da documentación administrativa e valorable que debe presentarse é a seguinte: · Solicitude dirixida ao alcalde do Concello no modelo oficial, recollido no anexo I destas bases. · No caso de que a solicitude sexa presentada a través de representante, deberá achegarse autorización escrita asinada polo interesado, autorizando o dito representante para solicitar a subvención. Non será precisa esta autorización no caso de solicitudes de menores de idade subscritas polo pai/nai/ ou titor legal. · Achegar a licenza federativa ou documento acreditativo da modalidade deportiva para a que solicitan a subvención. En todo caso, o Concello poderá requirirlles aos solicitantes a presentación de documentación adicional que de xeito motivado se estime necesaria para unha correcta acreditación, concedéndolle ao interesado un prazo de dez días hábiles para tal efecto. · Declaración responsable comprensiva do feito de non atoparse incurso o solicitante nas prohibicións recollidas no artigo 13 da Lei xeral de subvencións, incluíndo unha referencia expresa á circunstancia de estar ao día nas súas obrigas tributarias e de Seguridade Social. Para a formulación desta declaración deberá utilizarse o modelo recollido no anexo II destas bases. A declaración poderá ir subscrita polo solicitante ou polo seu representante legal, pai, nai ou titor. · Declaración do solicitante da subvención na que figure o conxunto de subvencións e axudas solicitadas para o mesmo fin, tanto as aprobadas ou concedidas, como as pendentes, sexan públicas ou privadas, segundo o anexo III. A declaración poderá ir subscrita polo solicitante ou polo seu representante legal, pai, nai ou titor. · Autorización, segundo o modelo Anexo IV, para recibir a través de correo electrónico e/ou sms a comunicación de aviso do inicio do prazo de emenda de deficiencias materiais na documentación administrativa presentada, do aviso do acordo de resolución do concurso. A presentación deste documento non é obrigatoria, senón voluntaria, pero en caso de non presentarse ao Concello, non se lle efectuará ningunha comunicación individual ao interesado relativa á emenda de deficiencias na solicitude e ao acordo de resolución do concurso, publicándose a información correspondente exclusivamente a través da páxina web do concello no caso de resolución do procedemento, conforme co sinalado nas bases. · De conformidade co establecido no artigo 287 da Lei 39/2015, do 1 de outubro, do procedemento administrativo común das administracións públicas, non será necesario que os solicitantes acheguen o seu DNI ou documento equivalente de acreditación da súa identidade, dado que o Concello comprobará de oficio esta información a través das plataformas de intermediación de datos das administración públicas. No obstante, no caso de que o solicitante se opoña expresamente á realización desta consulta, deberá achegar o seu DNI ou documento equivalente coa solicitude. · Méritos deportivos recollidos no Anexo V. Para os efectos desta convocatoria, a temporada enténdese comprendida do 1 de setembro do 2016 ata o 30 de setembro de 2017. É obrigatorio cubrir completamente todos os apartados do Anexo V da convocatoria excluíndose da valoración aqueles apartados que non veñan debidamente cubertos. Ademais, e con carácter informativo, o solicitante poderá incorporar toda aquela documentación que enriqueza o seu expediente, como recostes de prensa, dossier persoal, páxinas web, fotos. etc. De conformidade co establecido no artigo 28.3 da Lei 39/2015, do 1 de outubro, do procedemento administrativa común das administracións públicas, non é esixible que a documentación presentada sexa a orixinal, polo que, tanto na modalidade de presentación presencial como na de presentación telemática se admitirá a presentación de copias. No obstante en caso que algunha copia suscite dúbidas, poderase requirir a exhibición do documento ou información orixinal. Cando os interesados presenten en papel a solicitude e a documentación anexa, na oficina de Rexistro Municipal ou nas oficinas de asistencia de calquera outra administración pública ás que se refire o artigo 2.1 da Lei 39/2015, do 1 de outubro, do procedemento administrativo común das administracións públicas, a oficina dixitalizará as documentos, emitindo unha copia electrónica autentica destes, que se lle remitirá a unidade administrativa competente polo propia oficina. Os documentos en papel presentados devolveránselle no acto ao interesado, en unión dun recibo acreditativo da presentación da solicitude e a documentación anexa. Alternativamente, poderán presentar a documentación en papel nunha oficina de correos, que procederá á súa dixitalización e envío electrónico ao concello a través do servizo de rexistro virtual electrónico coa administración (ORVE) de Correos. Cando os interesados opten pola presentación telemática a través da sede electrónica do Concello de Abegondo ou no rexistro electrónico común das AAPP, procederán do seguinte xeito: a) En primeiro lugar, deberán proceder a cubrir a solicitude e os anexos I, II, III e se o desexan, IV, que estarán dispoñibles na sede electrónica. b) En segundo lugar, deberán proceder a dixitalizar e incorporar á solicitude o resto da documentación esixible conforme á base quinta 3. En canto aos documentos do anexo V, poderá obterse na propia sede e unha vez impreso, asinarase e selarase pola Federación e dixitalizarase posteriormente. c) Unha vez cubertos a solicitude e os anexos I, II, III, IV e achegado o anexo V certificado pola federación, así como o resto de documentación, procederán a asinar electronicamente e enviar a súa solicitude, xerándose automaticamente o recibo acreditativo da súa presentación. A sinatura electrónica debera realizarse mediante os sistemas de sinatura electrónica previstos no artigo 10.1 apartado a), da Lei 39/2015, do 1 de outubro, do procedemento administrativa común das administracións públicas. Dada a natureza competitiva do procedemento de concesión de subvencións, e sen prexuízo da posibilidade de requirir documentación complementaria no suposto sinalado no artigo quinto, a documentación valorable non será obxecto do trámite de emenda de deficiencias, que só lle será de aplicación á documentación administrativa.1. O procedemento de concesión será o de concorrencia competitiva.2. Unha vez rematado o prazo de presentación de solicitudes, realizarase a instrución do expediente e comprobación da corrección da documentación administrativa achegada. Dado o carácter competitivo do procedemento, advírtese expresamente que en ningún caso se concederá prazo para a mellora da documentación valorable, sen prexuízo da posibilidades de requirir documentación complementaria no suposto sinalado na base quinta, apartado a). Unha vez examinada a documentación concederase un prazo de ata dez días hábiles para a emenda de deficiencias materiais na documentación administrativa presentada. Ao abeiro do disposto no artigo 45.1 b) da Lei 39/2015 do procedemento administrativo común das administracións públicas, o requirimento para emendar as ditas deficiencias materiais realizaranse exclusivamente a través da súa publicación na paxina web http://www.abegondo.es.No caso de non presentar a autorización para realizar as comunicacións previstas nas bases quinta, non se realizará ningún tipo de comunicación persoal, publicándose unicamente na antedita páxina web. Para a achega desta documentación, poderá utilizarse como escrito de remisión o modelo recollido no anexo VI destas bases. Logo de transcorrer o prazo de emenda de deficiencias, e unha vez instruído o expediente, este pasará á Comisión de Valoración, que formulará a proposta de resolución conforme as seguintes regras: a) Con respecto aos peticionarios que non achegasen de modo completo e no prazo establecido a documentación administrativa, formularase proposta de non admisión a trámite das súas solicitudes. b) Con respecto ao resto dos peticionarios, proporase a súa admisión a trámite, procedendo a formular a proposta de valoración das solicitudes conforme cos criterios recollidos na base oitava. A Comisión de Valoración estará integrada polos seguintes membros: Presidente: José Antonio Santiso Miramontes ou persoa en que delegue. Vogais: Nuno Andre Moll Lugueros ou persoa en que delegue Quima Carralcazar Negru ou persoa en que delegue. Haroldo Carol Viviana Concejal Suin ou persoa en que delegue. Jialiang Muner Simes ou persoa en que delegue. Secretario: José Antonio Varela Doval ou persoa en que delegue. Os membros da Comisión estarán suxeitos ás cláusulas de abstención e recusación previstas no artigo 23 da Lei 40/2015, do 1 de outubro, do réxime xurídico de sector público. Para a concesión das subvencións, así como para o financiamento da súa contía, a Comisión de Valoración observará os seguintes criterios: 1. Ter participado en campionatos galegos 2. Ter participado en campionatos de España 3. Ter participado en campionatos de Europa 4. Ter participado en campionatos do Mundo 5. Ter sido seleccionado coa Selección Galega para probas oficiais 6. Ter sido seleccionado coa Selección Española para probas oficiais 7. Ter participado noutras competicións relevantes como Copas do Mundo, Campionatos de España Universitarios, Universiadas, Xogos Mediterráneos ou competicións de similares características.8. Ter a consideración durante esta tempada de “deportista galego de alto nivel e/ou deportista nacional de alto nivel”. 9. Tamén se valorará a permanencia en centros de alto rendemento e tecnificación nacionais e autonómicos ou participación en xornadas ou concentracións coa seleccións autonómicas o nacionais.10. A traxectoria do deportista nas últimas tempadas que permitan coñecer a progresión deportiva do solicitante.11. Posuír outras especiais circunstancias deportivas, razoando de xeito motivado en que consisten. Os criterios referenciados anteriormente valoraranse para cada deportista, adxudicándose as puntuacións que se indican conforme ao baremo que se sinala a continuación. Campionatos galegos (en deportes de motor ou deportes onde existan varias probas puntuables valorarase a clasificación final do campionato. En deportes de equipo puntuarase só a liga de máximo nivel autonómico por categoría). Campionatos de España ou competicións relevantes a nivel nacional (en deportes de motor ou deportes onde existan varias probas puntuables valorarase a clasificación final do campionato. En deportes de equipo puntuarase as ligas de máximo nivel estatal por categoría). Campionatos de Europa ou competicións relevantes a nivel internacional (en deportes de motor ou deportes onde existan varias probas puntuables valorarase a clasificación final do campionato). Campionatos do Mundo (en deportes de motor ou deportes onde existan varias probas puntuables valorarase a clasificación final do campionato). Selección Galega (só se valorará unha vez) Participar coa Selección Galega en competicións oficiais: sénior (45 p.), júnior (40 p.) base ( 35 p.) Selección Española (só se valorará unha vez) Participar coa Selección Española en competicións oficiais: sénior (80 p.), júnior (75 p.) base (70 p.) Deportista galego de alto nivel: 100 puntos Deportista nacional de alto nivel: 150 puntos Estancia en centros galegos: 40 puntos Estancia en centros nacionais: 50 puntos Este apartado avaliará a traxectoria do deportista nas últimas dúas tempadas. As puntuacións asignaranse en atención aos criterios seguintes: A valoración realizarase polos datos obtidos do anexo correspondente, por resultados deportivos dos dous últimos anos e de conformidade cos seguintes aspectos: 1. Os deportistas que manteñan unha traxectoria de resultados relevantes a nivel galego nos últimos anos: 50 puntos 2. Os deportistas que presenten unha traxectoria de resultados relevantes que supoñan unha proxección nacional: 60 puntos.3. Os deportistas que presenten unha traxectoria de resultados relevantes que supoñan unha traxectoria internacional: 100 puntos 4. Outras especiais circunstancias deportivas. A comisión Avaliadora poderá puntuar de xeito razoado, e ata un máximo de 25 puntos, aquelas especiais circunstancias deportivas que teñan difícil encaixe nos apartados anteriores ou que participen en modalidades deportivas que pola súa natureza o deportista precise de algún elemento para poder practicar a súa modalidade (motor, equitación., etc.) D.1) En relación coas categorías deportivas por idades: En relación con este aspecto, e ante a enorme dificultade e diversidade de categorías nas distintas disciplinas deportivas, establécese a este respecto a seguinte catalogación xeral: En caso de dúbida a Comisión de Valoración determinará en cal das tres categorías se incluirá o deportista solicitante. D.2) En relación coa puntuación dos campionatos: Soamente se terá en consideración un só resultado por campionato e tempada, esta regra responde á existencia de federacións deportivas que nalgunhas disciplinas realizan campionato de inverno e outro de verán tanto de ámbito autonómico e nacional, e pola contra outras federacións só realizan un anual. Establécese a necesidade de obter unha puntuación mínima para a concesión de subvencións, cunha puntuación mínima para as axudas de promoción de 15 puntos e para as axudas de cualificación de 55 puntos. Para o outorgamento de axudas, establécese unha clasificación dos deportistas baremados por axudas, e a puntuación obtida, para os únicos efectos de determinar as contías das subvención. O reparto de acordo co baremo obtido será realizado de xeito motivado por parte da comisión de valoración. No suposto de que existisen solicitantes que, cumprindo cos requisitos establecidos nestas bases, non puidese obter subvención debido ao esgotamento do crédito dispoñible coa concesión das subvencións ás solicitudes que obtivesen maior puntuación, a resolución conterá unha relación ordenada destas solicitudes, para os efectos previstos no artigo 63.3 do Regulamento da Lei xeral de subvencións. O prazo máximo de resolución será de dous meses dende o remate do prazo de corrección de deficiencias documentais, de ser o caso, ou desde o prazo de remate de presentación de instancias. A falla de resolución expresa no dito prazo terá o efecto dun acto desestimatorio. As axudas entenderanse aceptadas, agás que os beneficiarios comuniquen expresamente o seu rexeitamento no prazo de dez días desde a publicación do acordo de resolución na Base de Datos Nacional de Subvencións e páxina web do concello. No suposto de que existisen solicitantes que, cumprindo cos requisitos establecidos nestas bases, non puidese obter subvención debido ao esgotamento do crédito dispoñible coa concesión das subvencións ás solicitudes que obtivesen maior puntuación, a resolución conterá unha relación ordenada destas solicitudes, para os efectos previstos no artigo 63.3 do Regulamento da Lei xeral de Subvencións. Na súa virtude, e en caso de producirse remanentes pola renuncia ou perda do dereito ás subvencións por parte dalgún beneficiario, a Xunta de Goberno, sen necesidade de proceder a unha nova convocatoria, poderá acordar a concesión da subvención que proceda ao seguinte ou seguintes solicitantes, por orde de puntuación. Ao abeiro do disposto no artigo 45.1 b) da Lei 39/2015 do procedemento administrativo común das administracións públicas, o acordo de concesión publicarase no Boletín Oficial da Provincia e na páxina web do Concello, así como na Base de Datos Nacional de Subvencións. Sen prexuízo do anterior, aos solicitantes que presenten a autorización para realizar as comunicacións previstas nestas bases, realizaríanselles unha comunicación persoal por sms ou correo electrónico advertindo da publicación da resolución na páxina web do concello. No caso de que non presenten a dita autorización non se realizará ningún tipo de comunicación persoal. As bolsas aboaranse en dous prazos do seguinte xeito: -75% á concesión da bolsa -25% final, coa presentación da seguinte documentación: certificación da federación deportiva correspondente, acreditativa dos resultados obtidos no ano 2018, datas, lugar e nivel de competición; ou a xustificación acreditativa da imposibilidade de federarse no 2018. Para o pago das bolsas, os adxudicatarios deberán estar ao corrente nas súas obrigas tributarias e coa seguridade social. Os pagos realizaranse por transferencia bancaria na conta indicada polo bolseiro. Para a valoración do cumprimento da finalidade básica da bolsa, terase en conta a certificación da federación presentada polo bolseiro. Con carácter xeral, os beneficiarios asumirán todas as obrigas impostas pola Lei xeral de subvencións. En particular, quedan suxeitos ás obrigas de control financeiro e reintegro nos casos previstos na dita lei. As subvencións concedidas ao abeiro desta convocatoria son compatibles con calquera subvención pública ou privada que poidan recibir os deportistas. Agás as subvencións a deportistas colectivos, que non serán compatibles coa subvención municipal do Concello de Abegondo ao seu clube. Isto é, se un clube obtén unha subvención do concello de Abegondo por un deporte colectivo, o deportista dese clube e por esa actividade non poderá concorrer nesta convocatoria. En caso de incumprimento do beneficiario por algunha das causas previstas no artigo 37 da Lei xeral de subvencións, tramitarase un expediente de reintegro, ou se é o caso da perda do dereito á subvención concedida. A obriga de reintegro ou perda do dereito poderá ser total ou parcial, en función da gravidade do incumprimento do beneficiario, graduándose de acordo co principio de proporcionalidade. En todo caso, o reintegro incluirá sempre como mínimo os importes cuxo gasto non se xustificase en prazo. Unha vez tramitado o expediente de reintegro ou perda do dereito á subvención, concederáselle ao interesado un prazo de dez días hábiles para que poida comparecer no expediente, tomar audiencia e á vista deste propor as probas e realizar as alegacións que teña por conveniente. Unha vez concluídas estas actuacións e emitidos os informes oportunos, ditarase a resolución que corresponda por parte da Xunta de Goberno. En todo caso o non disposto nestas bases seranlle de aplicación a esta convocatoria e ás subvencións que se concedan ao seu abeiro, o disposto na normativa de subvencións aplicable á administración local, así como na lexislación vixente en materia do procedemento administrativo común das administracións públicas. Abegondo, 19 de abril de 2018 O alcalde José Antonio Santiso Miramontes